ПОЛ ВЕРЛЕН

УНИНИЕ

Част 0 от „Някога и неотдавна“

Превод от френски: Кирил Кадийски, 1994

chitanka.info

На Жорж, Куртелин

Аз съм Империя в края на своя упадък.

Бели и снажни — рой варвари идат към мен,

но със стила си от залез и скръб позлатен

в унес извайвам до край акростиха си гладък.

Скука душата гризе, самота до припадък.

Някъде — казват — светът тънел в кръв потопен.

О, да не можеш — безволен и все угнетен!

О, да не искаш животът все тъй да е сладък!

О, да не идещ, да не можеш дори да умреш!

Всичко изпито е. Смей се, Батил, но това е!

Всичко изпито, изядено! Вече се знае!

Само стиха глуповат над пламтящата свещ,

само слуга непохватен, престанал да слуша,

само тъга безпричинна — дошла ти до гуша!

ЗАСЛУГИ

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.

Table of Contents

Заглавна страница

Основен текст

Заслуги